Nøtterøy BK i 5. runde

Nøtterøy 1 med undertegnede, Per Bryde Sundseth , Randi Nyheim og Kenneth Sivertsen var eneste gjenværende Vestfold-lag i den fjerde runden av årets NM for klubber, og torsdag møtte vi Kolbotn 2 på deres hjemmebane. Det ble rimelig stor omsetning blant annet med slemmer i hopetall, og heldigvis sto vi igjen med det høyeste poengtallet da røyken hadde lagt seg. Denne slemmen som makker Per spilte pent hjem på en reverse dummy var helt avgjørende for gevinsten:

 7 6 4 2

 -

 10 8 6 4

 K Kn 9 6 3

 D 10 8 E K Kn 9

 10 8 4 2 E K Kn 7 5

 E K 5 2 -

 D 8 E 5 4 2

 5 3

 D 9 6 3

 D Kn 9 7 3

 10 7

Per åpnet med 2 kløver som Øst og ble etter hvert spillefører i 6 hjerter , en kontrakt det normalt ikke burde være store problemer med. Syd spilte ut ruter dame til bordets ess, og da Nord viste renons på hjerter to, ble det plutselig en utfordring. Per la korrekt knekten, Syd stakk med damen og fortsatte med ruter som bordets konge vant, og Per stjal en ruter høyt. Hjerter syv fikk løpe etterfulgt av hjerter til åtteren. En ruter til stjeling med håndens siste trumf, spar til damen, ut med Syds siste trumf, og kløvertaperen forsvant på håndens fjerde spar. Ved det andre bordet ble det bet og 17 velkomne imp til oss.

Trekningen for den femte og nest siste runden før finalen gjøres i slutten av februar.